08/07/2011 | Administración LocalMunicipal
Cambre
Delegación de atribucións da Alcaldía

Por esta Alcaldía, con data 17 de xuño de 2011, ditouse resolución relativa ás delegacións nos membros da Xunta de Goberno Local, que consta da seguinte parte dispositiva: “Primeiro: Conferir delegacións xenéricas a prol dos tenentes de alcalde que a seguir se relacionan, para as áreas que igualmente se sinalan, integradas polos servizos e actividades municipais relativos ás materias reflictidas na resolución de Alcaldía de creación das áreas de goberno local, desta mesma data: - Delegación a prol da primeira tenente de alcalde: a área de Igualdade, Benestar Social, Sanidade e Educación - Delegación a prol do segundo tenente de alcalde: a área de Obras e Servizos - Delegación a prol do terceiro tenente de alcalde: a área de Réxime Interior, Patrimonio e Contratación - Delegación a prol da cuarta tenente de alcalde: a área de Urbanismo e Medio Ambiente - Delegación a prol do quinto tenente de alcalde: a área de Deportes, Xuventude e Voluntariado - Delegación a prol do sexto tenente de alcalde: a área de Economía, Facenda, Promoción Económica e Consumo - Delegación a prol do sétimo tenente de alcalde: a área de Cultura e Turismo Segundo: De conformidade co establecido no artigo 48 do Regulamento orgánico municipal, as delegacións xenéricas a prol dos tenentes de alcalde, e respecto da súa área, comprenden: a) A delegación do exercicio das competencias que a esta Alcaldía lle son atribuídas e que poden ser delegadas a teor do establecido no artigo 21.1 e 3. da Lei 7/1985, de 2 de abril, reguladora das bases do réxime local, incluíndo a facultade de dirixir os servizos contidos en cada área, a facultade de xestionalos en xeral, así como a facultade de resolver mediante actos administrativos que afecten a terceiros. Inclúese expresamente a facultade de ditar as resolucións que procedan nos procedementos de execución forzosa dos actos administrativos ditados en uso da delegación conferida. b) A concesión de subvencións a particulares en materias incluídas dentro do seu ámbito de delegación, de acordo co que dispoñan as normas en vigor e as bases de execución do orzamento. Neste caso, a facultade de concesión de subvencións leva engadida a de aprobar o gasto correspondente. c) O exercicio da postestade sancionadora nas materias comprendidas dentro da área de goberno. Terceiro: A Alcaldía asumirá directamente a dirección da área de Presidencia e o exercicio das competencias relacionadas coas materias atribuídas á dita área e, en xeral, e de xeito residual, os servizos e actividades e aquelas funcións que non estean asignadas a unha concreta área de goberno. Igualmente quedan reservadas a esta Alcaldía o recoñecemento e liquidación de obrigas, a ordenación do pago e o pagamento material, así como a aprobación das contas xustificativas dos fondos librados “a xustificar” e dos “anticipos de caixa fixa”. Nos supostos de ausencia ou enfermidade, o coñecemento e resolución destes asuntos corresponderá á concelleira delegada da área de Economía, Facenda, Promoción Económica e Consumo. Cuarto: A Alcaldía conserva as facultades de tutela que se transcriben a seguir: a) A de recibir información detallada da xestión da competencia delegada e dos actos ou disposicións enumerados en virtude da delegación. b) A de ser informado previamente a que se adopten decisións de trascendencia. c) O exercicio das accións xudiciais e administrativas e a resolución dos recursos de reposición que se poidan interpoñer contra as resolucións ditadas en uso das facultades delegadas. Quinto: De conformidade co establecido no art.50.2 do ROM, a delegación requirirá, para ser eficaz, a súa aceptación por parte do concelleiro delegado. Enténdese aceptada tacitamente se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a delegación, todo iso sen prexuízo da preceptiva publicación do Boletín Oficial da Provincia, e da debida comunicación ao Pleno na primeira sesión que teña lugar. As delegacións, unha vez aceptadas, entenderanse vixentes mentres non sexan revogadas expresamente ou o órgano delegante avoque para si algún asunto concreto na forma establecida pola Lei 30/1992, de 26 de novembro, de réxime xurídico das administracións públicas e do procedemento administrativo común. Nos documentos que deban firmar os concelleiros delegados no exercicio da delegación farase constar a data da Resolución de Alcaldía pola que se efectuou a delegación. Sexto: Notifíquese persoalmente aos interesados, publíquese no Boletín Oficial da Provincia, e déase conta ao Pleno na seguinte sesión que teña lugar.” Cambre, 23 de xuño de 2011 O alcalde Manuel Rivas Caridad